cyanic-selkie/wikianc huggingface dataset:
Sirkumfleksi
Sävelkulun merkkinä
Sirkumfleksi voi muinaiskreikassa esiintyä vain pitkässä tavussa, joko pitkässä vokaalissa tai diftongin jälkimmäisessä vokaalissa. Se voi esiintyä jommallakummalla sanan kahdesta viimeisestä tavusta, mutta toiseksi viimeisellä tavulla vain, jos viimeinen tavu on lyhyt.
Ranskan kielessä
Ranskan kielilautakunta ehdotti vuonna 1990 ranskan oikeinkirjoitukseen joukon muutoksia, jolloin eräissä tapauksissa sirkumfleksi jätettäisiin pois. Asia herätti ankaria ja pitkällisiä kiistoja, mutta vuonna 2016 Ranskan akatemia päätti hyväksyä muutoksen, mutta pitää sitä vain suosituksena, jota ei pidä toteuttaa hallinnollisilla määräyksillä. Uusien ohjeiden mukaan sirkumfleksi poistetaan i:n ja u:n päältä lukuun ottamatta eräitä verbien taivutusmuotoja sekä muutamia sanoja, jotka vain sirkumfleksi erottaa muutoin samoin kirjoitetuista sanoista. A:n, e:n ja o:n päällä se sen sijaan säilyy.
Olavi Litmanen
Olavi Litmanen (s. 17. huhtikuuta 1945 Saari) on entinen suomalainen jalkapalloilija. Hän voitti Lahden Reippaan riveissä Suomen mestaruuden vuonna 1970 ja cup-mestaruuden vuosina 1964, 1972, 1973, 1974, ja 1978. Hän pelasi urallaan 5 A-maaottelua vuosina 1970–1972. Hän on Jari Litmasen isä.
Ajla Del Ponte
Del Ponte voitti 60 metrin sisäratojen Euroopan-mestaruuden Toruńissa 2021 Sveitsin ennätystä sivunneella ajalla 7,03. Hän juoksi vuonna 2021 järjestettyjen Tokion olympialaisten 100 metrin alkuerissä tuolloisen Sveitsin ennätyksen 10,91. Loppukilpailussa hän sijoittui viidenneksi ajalla 10,97. Hän kuului lisäksi neljänneksi sijoittuneeseen Sveitsin joukkueeseen 4 × 100 metrin viestissä. Eugenen MM-kilpailuissa 2022 hän karsiutui 100 metrin alkuerissä.
Dysmenorrea
Sekundaarinen dysmenorrea
Sekundaarisesta dysmenorreasta puhutaan, jos kuukautisten kivulloisuus johtuu jostain muusta syystä. Kysymyksessä voi olla tulehdus, endometrioosi, myoma tai raskauden ehkäisyyn tarkoitettu kierukka.
Veli-Pekka Ketola
Seuraura
1960-luvun lopussa saksalaisagentti Mike Daski kysyi Ketolalta tämän kiinnostusta lähteä NHL:ään Detroit Red Wingsin joukkueeseen. Ketola suostui lähtemään harjoitusleirille, vaikka olikin juuri tehnyt sopimuksen Jokerien kanssa. Ketola kuitenkin huomasi pian, ettei hän yltäisi sen hetkisillä taidoillaan joukkueeseen. Lisäksi hän sai kokea tuolloin yleistä rasismia eurooppalaispelaajia kohtaan. Ketolalle tarjottiin kuitenkin sopimusta farmijoukkue Grand Rapids Griffinsiin, mutta alhaisen palkan vuoksi se ei Ketolaa juuri kiinnostanut. Hän päätti palata Suomeen ja Jokereihin, jonka kanssa hänellä edelleen oli sopimus. Jokereissa Ketola teki seuran edelleen helmikuussa 2019 voimassa olleen yhden ottelun piste-ennätyksen: 4+4=8 Hilparaa vastaan tammikuussa 1970.
Vuonna 1980 Ässät hävisi loppuotteluissa HIFK:lle. Ratkaiseva peli päättyi HIFK:n 6–5-voittoon, vaikka Ässät oli noussut tasoihin 1–5-tappioasemasta. Ottelun jälkeen Ketola oli vihainen, sillä hänen maalinsa oli hylätty, minkä lisäksi hänet oli ajettu pelistä ulos. Ketola heitti hopeamitalinsa Helsingin jäähallin katsomoon. Viimeiset SM-liigaottelunsa Ketola pelasi vuonna 1981.
Emil Aaltonen
Lapsuus ja nuoruusvuodet
Saatuaan vuonna 1887 kisällin pätevyyden Emil siirtyi työskentelemään suutarimestari Oskar Grönlundin verstaaseen Hattulan Nihattulan kylään. Siellä hän hankki itselleen hyvän ammattitaidon erityisesti valmistaessaan jalkineita Parolan leirialueella palvelleille venäläisille upseereille ja heidän perheenjäsenilleen. Oltuaan kaksi vuotta Grönlundin palveluksessa Emil Aaltonen perusti vuonna 1889 oman suutarinliikkeen Nihattulaan. Aluksi hän teki töitä yksin, mutta sai sitten pian nuoremman veljensä oppipojakseen. Liikkeessä oli käytössä yksi ompelukone, mutta muuten kaikki työ tehtiin käsin ja talvisin kierrettiin vielä perinteiseen tapaan talosta toiseen tekemässä uusia kenkiä ja korjaamassa vanhoja.
Aaltonen kenkätehtailijana
Helmikuussa 1905 tulipalo tuhosi vastavalmistuneen tehdasrakennuksen ja vain osa koneista saatiin pelastettua. Aaltonen päätti siirtää tehtaansa Hattulasta Tampereelle ja osti kesällä 1905 tehdastaan varten konkurssiin joutuneen Tampereen keppitehtaan kiinteistön Kyllikinkatu 19:stä Tammelan kaupunginosasta läheltä Tammelantoria. Vuonna 1906 uudessa Tampereen kenkätehtaassa oli jo työssä 160 henkilöä ja kenkiä valmistettiin vuoden aikana 20 000 paria. Aaltosen tehdas oli aluksi ainoa kenkätehdas Tampereella, mutta pian kaupunkiin alettiin perustaa muitakin kenkätehtaita ja jo vuonna 1910 puolet Suomen teollisesti valmistetuista kengistä tehtiin Tampereella. 1910 Aaltosen tehdas siirtyi Tammelantorin pohjoislaidalla sijainneeseen kortteliin, jonka Aaltonen oli ostanut 1909 Tampereen Tapettitehdas Osakeyhtiöltä. Tässä vaiheessa tehtaassa siirryttiin järjestelmällisesti sähkökäyttöisiin amerikkalaisiin vuokrakoneisiin. 1913 uuden tehtaan tuotanto nousi jo 212 000 kenkäpariin vuodessa; mallistossa oli tällöin noin parikymmentä erilaista kenkää ja tärkein tuotemerkki oli Vakuuskenkä.
Suomen sisällissodasta Aaltosen tehdas selvisi suhteellisen pienin vaurioin, vaikka Tampereella käytiinkin ankara taistelu maalis–huhtikuussa 1918. Tehtaan tuotanto oli kuitenkin sodan aikana pysähdyksissä. 1920-luvulla koko Suomen kenkäteollisuuden tuotanto kasvoi nopeasti ja oli 2,8 miljoonaa jalkineparia huippuvuonna 1928. Aaltosen Kenkätehtaan palveluksessa oli samana vuonna 700 työntekijää ja siellä valmistettiin 586 000 kenkäparia. Aaltonen teki myös yritysostoja 1920-luvulla. 1925 hän osti myyntiin tulleen Viialan Nahkatehdas Oy:n, joka tuotti tämän jälkeen suurimman osan Aaltosen kenkätehtaiden käyttämästä nahasta. 1926 hän osti Korkeakoskella sijainneen, alan kiristyneestä kilpailusta kärsineen Suomen Nahka- ja Kenkätehdas Oy:n, jonka nimeksi muutettiin oston jälkeen Korkeakosken Kenkätehdas Oy.
Sarvis Oy
Aaltonen myi Sarviksen kemianteollisuuden Kiillolle 1983 ja luopui lopustakin 1985.
Emil Aaltonen lahjoittajana ja taiteen kerääjänä
Emil Aaltosen ja hänen jälkeläistensä pitkäaikainen koti Tampereella, Aaltosen 1932 ostama Pyynikinlinna, toimii nykyään taide- ja teollisuusmuseona. Siellä on näytteillä osa Emil Aaltosen keräämästä 250 teoksen taidekokoelmasta.
Andy Warhol
Warhol tunnettiin taiteensa lisäksi myös epätavallisesta ulkonäöstään ja harkitun erikoisesta julkisesta käyttäytymisestään. Hän oli tuottelias elämänsä loppuun asti. Warhol kuoli vuonna 1987 yllättäen sappirakkoleikkauksen komplikaatioihin. Monista hänen töistään on maksettu nykytaiteen korkeimpia hintoja, enimmillään useita kymmeniä miljoonia euroja.
Tausta ja varhaisvaiheet
Andy Warholin vanhemmat Julia (Julija) ja Andrew (Andri) olivat kotoisin nykyisen Slovakian rajalla sijaitsevasta Mikován kylästä. He olivat kansallisuudeltaan ruteeneja. Muutama vuosi häiden jälkeen Andri muutti 1910-luvulla Yhdysvaltoihin Pittsburghiin, ja Julija seurasi häntä vuonna 1921.
Nainen
pienois|pysty=0.6|[[Venus-symboli, perinteinen nais- ja naarassukupuolta tarkoittava merkki.]] Nainen on täysikasvuinen naarassukupuolta oleva ihminen. Kasvuiässä oleva naispuolinen henkilö on tyttö. Nainen on toinen biologisista sukupuolista. Nainen on yksi kahdesta tai joissain maissa kolmesta juridisesta sukupuolesta.
Andy Warhol
Tausta ja varhaisvaiheet
Andy alkoi opiskella piirtämistä yhdeksänvuotiaana paikallisen Carnegie-museon lauantaisilla piirustustunneilla. Hän piirsi kouluvuosinaan ahkerasti ja herätti kuvaamataidonopettajiensa huomion taidoillaan ja omintakeisella tyylillään. Hän kävi myös paljon elokuvissa, ja hän oli kiinnostunut lehtien onnettomuusuutisista.
Mainostaiteilijan ura 1950-luvulla
Warhol menestyi vuosi vuodelta paremmin kuvittajana, mutta halusi myös vakavasti otettavaksi taiteilijaksi. Hänen ensimmäinen gallerianäyttelynsä 15 Drawings Based on the Writings of Truman Capote avattiin 16. kesäkuuta 1952 New Yorkissa. Näyttelyä ei kuitenkaan otettu kovin vakavasti, eikä yhtään piirrosta myyty. Warholin piirrosten aiheena olivat tuohon aikaan usein perhoset, naisten kengät ja pojat.
Pop-taiteilijan uran alku 1960-luvulla
Vuonna 1960 Warhol alkoi maalata kuvia mainoksista, sarjakuvista sekä arkipäiväisistä esineistä ja tehdä taiteellisia kokeiluja eri tekniikoilla ja materiaaleilla. Sarjakuva-aiheista hän luopui sen jälkeen, kun nuori pop-taiteilija Roy Lichtenstein oli alkanut saada mainetta sarjakuva-aiheisilla maalauksillaan. Imagoa Warhol loi itselleen käyttämällä hopeanväristä peruukkia, vastailemalla kysymyksiin yksitavuisilla ja sekavilla tokaisuilla sekä korostamalla naismaisia elkeitään. Warhol tutustui myös Metropolitan-museon apulaiskuraattoriin Henry Geldzahleriin, josta tuli hänelle loppuelämäksi tärkeä taidekumppani ja ystävä.
Nainen
Lisääntymiselimistö
pienois|pysty=1.3|Sivukuva naisen lisääntymiselimistöstä. Naisen ensisijaiset sukupuolielimet ovat munasarjat, jotka tuottavat munasoluja, naisen sukusoluja. Naisen toissijaisia sukupuolielimiä ovat muun muassa munanjohtimet, kohtu ja emätin. Munasarjat, munanjohtimet, kohtu ja emätin ovat naisen sisäisiä sukupuolielimiä. Naisen ulkoisia sukupuolielimiä kutsutaan hävyksi. Niiden näkyvin osa ovat häpyhuulet.
Nainen juridisena sukupuolena
Ihminen määritetään syntymässä juridiselta sukupuoleltaan yleensä naiseksi, jos hänellä on naisen ulkoiset sukupuolielimet. Intersukupuolisten kohdalla naiseus voidaan määrittää myös esimerkiksi kromosomitutkimuksessa havaittujen naistyypillisten kromosomien tai ultraäänitutkimuksessa havaittujen naisen sisäisten sukupuolielinten perusteella.
Andy Warhol
Pop-taiteilijan uran alku 1960-luvulla
Rahaa saadakseen Warhol avasi New Yorkiin elokuvateatterin vuonna 1969. Teatterissa esitettiin homopornoa, mutta ei Warholin omia elokuvia. Teatterin tuotot valuivat kuitenkin muiden taskuihin, joten hän vetäytyi hankkeesta. Omissa elokuvissaankin Warhol esitteli erilaisia shokeeraavia aiheita, kuten seksiä ja huumeita. Hän perusti myös Interview-lehden, jossa alettiin julkaista muodin, taiteen, elokuvan, musiikin ja kirjallisuuden tähtien avomielisiä haastatteluja. Warhol teki itsekin lehteen haastatteluja omalla tyylillään: hän meni haastateltavan luo ilman minkäänlaista suunnitelmaa ja teki nauhoituksesta muokkaamattoman käsikirjoituksen.
Nainen
Nimitykset
Monissa kulttuureissa on tapana erottaa puhuteltaessa naimisissa oleva ja naimaton nainen toisistaan. Rouva viittaa naimisissa olevaan tai olleesseen (kuten eronneeseen tai leskeen), neiti puolestaan naimattomaan naiseen eli naiseen, joka ei ole koskaan ollut naimisissa. Saksan kielessä on kuitenkin lakattu käyttämästä neitiä tarkoittavaa sanaa fräulein, koska sen käytön on katsottu vihjaavan siihen, ettei kyseinen nainen ole kelvannut kenenkään miehen vaimoksi. Ranskassa on arvosteltu naimattoman ja naimisissa olevan naisen erottamista puhuttelussa sen takia, että miesten kohdalla vastaavaa erottelua ei tehdä.
Andy Warhol
1970-ja 1980-luvut
1980-luvulla Warhol teki yhteistyötä nuorten uusekspressionistien Jean-Michel Basquiatin ja Francesco Clementen kanssa. Hän ohjasi yhden musiikkivideon, The Cars -yhtyeen "Hello Again" vuonna 1984, ja kokeili myös tietokonetaidetta. Warholin viimeinen merkittävä sarja vuodelta 1987 kuvasi Pyhää ehtoollista.
Kuolema
Warhol haudattiin Pittsburghiin. Warholin kuoleman jälkeen pidetyssä huutokaupassa hänen omaisuutensa tuotti yhteensä 25,3 miljoonaa dollaria. Warholin testamentin mukaisesti hänen kuolinpesänsä rahoilla perustettiin kuvataiteen tukemiseksi Warhol Foundation -säätiö. Vuonna 1994 Pittsburghissa avattiin Warhol-museo, jossa on laaja Warholin teosten kokoelma.
Klassinen kreikka
Esimerkki
Esimerkki klassisesta kreikasta:
Abe Most
Abe Most (27. helmikuuta 1920 New York, New York – 10. lokakuuta 2002) oli yhdysvaltalainen swing-klarinetisti. Hän oli huilisti Sam Mostin vanhempi veli. Hän työskenteli Les Brownin kanssa vuonna 1939, suoritti vuosina 1942–1945 asepalvelusta ja teki lyhytaikaista yhteistyötä Tommy Dorseyn kanssa vuonna 1946. 1940-luvun lopussa Most muutti Los Angelesiin, jossa hän toimi studiomuusikkona. Hän soitti toisinaan yhdessä veljensä kanssa. Hän myös johti omia sessioitaan.
FARC
Historia
Jos liikkeen alkua kaivellaan tarpeeksi syvälle, FARC juontaa juurensa liberaalien pyssymiehiin, jotka alkoivat toimia jo 1920-luvulla. Liberaalien sissit toimivat täydellä teholla Kolumbian julmassa, väkivaltaisessa sisällissodassa La Violenciassa 1948–1959 konservatiivihallituksen puolella olevia erilaisia aseellisia ryhmiä vastaan. Maaseudulla talonpoikien vastarintaan vaikuttivat myös sosialistiset ja kommunistiset ideat. Syntyi kommunistisia itsepuolustuskeskuksia, joista joihinkin hallituksen joukot eivät päässeet etenemään pitkän sodan aikana. Konservatiivien ja liberaalien johto liittoutuivat yhteen vuonna 1958 lopettaakseen maassa vallitsevan väkivallan ja varsinkin estääkseen sotilasdiktaattori Rojas Pinillaa pysymästä vallassa loputtomiin. Konservatiivien ja liberaalien kansallinen yhteisrintama palautti rauhan, mutta sulki opposition, nimenomaan kommunistit, pois politiikasta. Kommunistit eivät valtaamillaan alueilla varsinaisesti sotineet hallitusta vastaan. Mutta kun hallitus hyökkäsi 1964 La Marquetaliaan ja muihin maaseudun kommunistikeskuksiin, kommunistit julistivat sodan. FARC:n perusti alkujaan liberaali Pedro Antonio Marín toukokuussa 1966, jolloin La Violencian aikaiset kommunistiryhmät yhdistyivät. Guerillaryhmistä tuli vasemmistovähemmistöjen tapa osallistua julkiseen päätöksentekoon.
Andy Warhol
Merkitys ja jälkimaine
thumb|Andy Warholin patsas New Yorkin [[Union Square|Union Squarella Warholin Factory-työtilan edustalla. Rob Pruitt, kromi, 2012.]] Warhol oli pop-taiteen uranuurtaja, joka yhtenä ensimmäisistä taiteilijoista yhdisti korkeakulttuurin populaarikulttuuriin. 1960-luvun kokeellisten elokuviensa ansiosta häntä pidetään myös merkittävänä elokuvantekijänä. Etenkin myöhempinä vuosinaan hän työskenteli monilla eri taiteenaloilla, mikä ennakoi nykyajan taiteilijoiden monipuolisuutta. Warholin taide antaa katsojan kohdata aikamme perustavat, epämiellyttävät totuudet: nykykulttuurin epäinhimillisyyden, hyväksikäytön, banaaliuden, trivialisoinnin ja turmiollisuuden, sekä uskomme loppumisen Jumalaan, taiteeseen ja elämään.
FARC
Vahvuus tällä hetkellä
FARCin riveissä arvioidaan edelleen olevan 12 000–18 000 taistelijaa, jotka ovat jakautuneet noin 80 rintamaan. FARCin taistelijoiden arvellaan olevan verraten hyvin koulutettuja ja varustettuja. Sissien perusaseistus koostuu AK- ja M16-rynnäkkökivääreistä, joskin myös sekalaisempia tuliaseita on käytössä, Käsiaseiden lisäksi FARCin aseistus koostuu muun muassa maamiinoista ja kaasusäilöistä rakennetuista omatekoisista kranaatinheittimistä.
Turun yliopiston oikeustieteellinen tiedekunta
Tiedekunnan opiskelijoiden aine- ja etujärjestö on nimeltään Oikeustieteen ylioppilaiden yhdistys Lex ry ja tiedekunnan alumnijärjestö on nimeltään Senilex ry.
Hendrik Krumm
Krumm toimi vuodesta 1976 Tallinnan valtionkonservatorion luennoitsijana ja vuodesta 1985 dosenttina. Eesti Telefilm julkaisi hänestä elokuvat Laulab Hendrik Krumm (1968) ja Hendrik Krumm oopperilaval (1982). Krummille myönnettiin Viron sosialistisen neuvostotasavallan ansioituneen taiteilijan (1968), Viron sosialistisen neuvostotasavallan kansantaiteilijan (1974) ja Neuvostoliiton kansantaiteilijan (1980) arvonimet. Hän sai vuonna 1983 Georg Otsin palkinnon ja vuonna 1988 Muusikateatri aastapreemian.
Headset
Suosittuja pelaamsieen tarkoitettujen headsettien valmistajia ovat muun muuassa Logitech, Razer, Corsair ja SteelSeries.
Jorma Vanamo
Ura
Jatkosodan alussa Vanamo sai paikan Suomesta ulkoministeriön jaostosihteerinä. Hän toimi ulkoministeriön poliittisella osastolla, ja Vanamon tehtäviin kuului salasähkeet. Voidaankin sanoa, että Vanamon ura edennyt todella nopeasti, sillä vain vajaat kaksi ja puoli vuotta sen jälkeen, kun hän oli tullut ulkoasiainministeriöön, oli hänet jo nimitetty vakinaiseksi virkamieheksi. Kevättalvella 1942 Jorma Vanamo kävi salakirjoituskurssin, ja kurssin jälkeen hän kehittikin ulkoministeriön salakirjoitussysteemejä. Hän toimi tehtävässään jaostosihteerinä sodan loppuun asti. Vanomo käänsi myös YYA-sopimuksen ensimmäisen luonnoksen toukokuussa 1945. Kun Suomen ja Neuvostoliiton diplomaattiset suhteet palautuivat, palasi Vanamo Moskovaan elokuussa 1945. Hän jatkoi tehtävässään Moskovassa vuoteen 1948 asti. Tälle aikavälille sijoittuivat myös Suomen ja Neuvostoliiton YYA-neuvottelut. Vanamo ei henkilökohtaisesti osallistunut neuvotteluihin, mutta hänen vastuullaan oli lähetystön salasähkeiden lähettäminen, minkä johdosta hän oli hyvin perillä neuvottelujen kulusta. YYA-sopimus astui voimaan 6. huhtikuuta 1948.
Nemrut (vuori)
Patsaat
pienoiskuva|vasen|Irronneita patsaiden päitä Nemrutin huipulla. Nemrutin huipulla sijaitsevat patsaat pystytti Kommagenen valtakunnan hallitsija Antiokos Theos vuonna 62 eaa. suuren tumuluksen eli kumpuhaudan itä- ja länsipuolelle. Ne esittävät kuningasta itseään sekä useita kreikkalaisia ja persialaisia jumalia, kuten Heraklesta ja Apollonia. Mukana on myös eläimiä esittäviä patsaita. Kommagenen hallitsija halusi patsailla korostaa omaa näennäistä sukulaisuuttaan jumaliin. Antiokoksen esi-isät haudattiin vuorelle.
Patsaat olivat aikoinaan 8–10 metrin korkuisia, mutta vuosisatojen kuluessa niiden päät ovat irronneet. Ne ovat kuitenkaan edelleen nähtävillä vuoren huipulla. Itse tumulus on 50 metriä korkea ja sen halkaisija on 150 metriä.
Donna Brown
Donna Brown voi viitata seuraaviin henkilöihin:
New age
Määrittely
pienois|Bosnialainen new age -kokoontuminen. New agesta on esitetty monenlaisia määritelmiä, eikä tutkimuksessa ole vielä yksimielisyyttä parhaasta määritelmästä. New agella on tutkimuksessa tarkoitettu joukkoa erilaisia henkisyyteen liittyviä ilmiöitä, kuten astrologia, tarot, kanavointi, mediumismi, jooga sekä monet vaihtoehtoiset hoitomuodot. Etenkin alkuvaiheissaan 1970-luvulla new age nähtiin liikkeenä, sillä sen on katsottu muistuttavan muita laajoja sosiaalisia liikkeitä kuten rauhanliikettä tai ympäristöliikettä. Nykyisin new age voidaan määritellä joko liikkeeksi, joukoksi liikkeitä tai kulttuuriseksi ilmiöksi. Keskustelua käydään myös siitä, onko new age uskontoa, henkisyyttä tai kumpaakaan. Jotkut nimittävät new agea sekularisoituneeksi uskonnollisuudeksi. Määrittelyä vaikeuttaa ilmiön monimuotoisuus ja uskonnon määrittelyn ongelmat.
John Adams (säveltäjä)
Tuotanto
Adamsin toinen ooppera Klinghofferin kuolema (The Death of Klinghoffer) kantaesitettiin Brysselin oopperassa vuonna 1991. Ooppera kertoo Palestiinan vapautusrintaman PLF:n tekemästä matkustajalaiva Achille Lauron kaappauksesta vuonna 1985 sekä matkustajan, amerikanjuutalaisen Leon Klinghofferin väkivaltaisesta kuolemasta. Adamsin seuraava näyttämöteos oli vuonna 1995 kantaesitetty laulunäytelmä I Was Looking at the Ceiling and then I Saw the Sky. Adamsin uusin tuotos näyttämömusiikin saralla on lokakuussa 2005 kantaesitetty ooppera Doctor Atomic, joka käsittelee atomipommien kehittelijän Robert Oppenheimerin ja hänen vaimonsa kohtaamia atomipommiin liittyviä moraalisia kysymyksiä. Kaikkien Adamsin näyttämöteosten ensimmäisten versioiden ohjaajana on toiminut Peter Sellars.
New age
Historiaa
pienois|Jumalatar [[Isis|Isiksen mukaan nimetty new age -myymälä Britanniassa.]] 2000-luvulla tärkeiksi aiheiksi ovat nousseet esimerkiksi new ageen liittyvät tai sen avulla markkinoitavat terveyskäsitykset, kuten ruuan luonnonmukaisuus, ruoan terveysvaikutukset ja kasvissyönti. Tieteellisesti new age -aiheista on alettu tutkia muun muassa meditaatiota, kuolemanrajakokemuksia ja selkounia. 2000-luvulla new age on saanut myös aiempaa enemmän kaupallisia piirteitä.
Suhde kristinuskoon
Vatikaani on arvostellut new agea erojen hämärtämisestä varsinaisten uskontojen välillä sekä kristinuskon olennaisen totuuden heikentämisestä.
Ahvenanmaan museo
Aiheesta muualla
60.09694°N, 19.94472°W
Don Lusk
Lusk työskenteli vuosina 1933–1960 yhtenä Disneyn animaattoreista. Välillä hän palveli kolmen vuoden ajan Yhdysvaltain merijalkaväessä, jossa pääsi vasta perustettuun animaatioyksikköön. Disneyn palveluksessa ollessaan Lusk osallistui muiden muassa elokuvien Pinocchio (1940), Fantasia (1940), Bambi (1942), Tuhkimo (1950), Liisa Ihmemaassa (1951), Peter Pan (1953), Prinsessa Ruusunen (1959) ja 101 dalmatialaista (1961) tekemiseen.
Sari Havas
Yksityiselämä
Sari Havas oli naimisissa näyttelijä Pertti Sveholmin kanssa vuosina 1993–2007. Heillä on kaksi lasta, joista tytär Asta Sveholm on näyttelijä. Havas meni uudelleen naimisiin marras­kuussa 2019. Havaksella on koti sekä Espoossa että Ranskan Rivieralla.
Sonny Sandoval
Sandovalin elämä nuorena ei ollut helppoa. Hän kuului jengiin, käytti huumeita ja joi paljon. Mutta kun hänen äitinsä elämä alkoi olla vaakalaudalla leukemian takia, Sonny alkoi pohtia asioita. Hänen äitinsä oli kristitty, mutta aikaisemmin Sonny ei ollut uskonut Jeesukseen. Hänen äitinsä kuolema muutti Sonnyn käsitystä tästä asiasta, ja hänestä tuli uskovainen. Pian tämän jälkeen hän tapasi Marcos Curielin ja serkkunsa Wuv Bernardon, jotka etsivät vokalistia yhtyeeseen. Sonny suostui yhtyeen laulajan virkaan, ja Gabe Portillon liityttyä yhtyeen basistiksi ryhmä oli koossa. Nimeä vielä mietittiin, mutta ei kauan: Sonnyn ystävän ehdotuksesta yhtyeen nimeksi annettiin pankkitermi P.O.D..
Selma Des Coudres
Selma Des Coudres o.s. Plawneek, latv. Pļavnice, (2. tammikuuta 1883 Riika – 4. tammikuuta 1956 Fürstenfeldbruck) oli latvialaissyntyinen, Saksassa uransa luonut taidemaalari. Hänen edustamansa tyylisuunnat olivat art nouveau, ekspressionismi ja japonismi.
Tuomas Huttunen
Huttusen parhaat saavutukset aikuisten tasolla ovat vuoden 2006 SM-kullat suurpujottelussa ja syöksylaskussa. Samana vuonna nuorten MM-kilpailuissa hän sijoittui parhaimmillaan 12:nneksi suurpujottelussa.
Lola Montez
Kiertue Australiaan
Toukokuussa 1855 Montez valitsi managerikseen näyttelijä Noel Follinin ja purjehti tämän kanssa Sydneyyn, Australiaan. Elokuussa samana vuonna Montez avasi kiertueensa kuninkaallisessa Victorian teatterissa, jossa hän esitti paikallisten näyttelijöiden avustamana numeronsa Lola Montez Baijerissa. Sydneystä lähtiessään Montez jätti laskujaan maksamatta ja sai virkavallan peräänsä. Esiintyessään myöhemmin Melbournessa Montez joutui turvautumaan ”hämähäkkitanssiinsa” yleisömäärien vähenemisen estämiseksi. Lehdistö tuomitsi Montezin tanssin säädyttömänä, mutta rauhantuomarina toimiva Melbournen pormestari kieltäytyi pidättämästä tätä. Marras–joulukuussa Montez esiintyi täysille saleille Adelaidessa ja sai haltioituneen vastaanoton palattuaan Sydneyyn seuraavana vuonna.
Havutikaskuoriainen
Havutikaskuoriainen ei vioita eläviä puita vaan se iskee tuoreisiin, juuri kuolleisiin tuulenkaatoihin, kuorelliseen puutavaraan, kantoihin sekä pystyyn kuolleisiin puihin, joissa puun kosteusolot ovat säilyneet sopivina. Laji elää erityisesti varjoisilla paikoilla kasvaneiden juuri kuolleiden mäntyjen, kuusten ja lehtikuusten puuaineessa.
Havutikaskuoriainen muistuttaa sen läheistä sukulaista lehtitikaskuoriaista (Trypodendron signatum).
Harvey Korman
Ura
Korman myös ääninäytteli Tomissa & Jerryssä ja Kivisissä ja Sorasissa. Hänelle myönnettiin neljä Emmy-palkintoa ja yksi Golden Globe.
Bertel Mårtenson
thumb|150px|Bertel Efraim Mårtenson Bertel Efraim Mårtenson (5. lokakuuta 1893 Porvoo – 18. huhtikuuta 1945) oli suomalainen jääkärieverstiluutnantti ja Suomen armeijan ensimmäinen lentäjä (Suomen ilmailuklubin lentotodistus n:o 1). Hänen vanhempansa olivat rovasti Vilhelm Mårtenson ja Aline Nyström. Hänet vihittiin avioliittoon vuonna 1921 insinööri K. E. Ståhlbergin tyttären Kirsti Ståhlbergin (s. 1900) kanssa. Kirsi Ståhlbergin kuoltua vuonna 1932 hän avioitui toisen kerran vuonna 1938 Ella Helinin ent. Hannelius kanssa.
Voltankongolaiset kielet
Voltankongolaiset kielet jaetaan edelleen omiin alaryhmiinsä, joihin kuuluvat muun muassa benuenkongolaiset kielet, kru-kielet, kwa-kielet ja gurilaiset kielet. Benuenkongolainen alaryhmä kattaa yli puolet kaikista voltankongolaisista kielistä ja siihen kuuluu muun muassa laaja bantukielten kieliryhmä.
Järjestyksenvalvoja
Järjestyksenvalvojan tunnukset
Tunnistelaatan on oltava pohjaväriltään keltainen, ja teksti on merkittävä mustalla tai tummansinisellä tekstillä. Laatan vasempaan alakulmaan voidaan merkitä järjestyksenvalvojan tunnistenumero.
Pääsyn estäminen
Järjestyksenvalvojalla on oikeus estää pääsy toimialueelleen henkilöltä, jonka päihtymyksensä, käyttäytymisensä tai varustautumisensa vuoksi on perusteltua syytä epäillä vaarantavan siellä järjestystä tai turvallisuutta taikka joka ei ole täyttänyt sinne pääsyn edellytykseksi asetettua ikää. Järjestyksenvalvojalla on lisäksi oikeus (harkinnanvarainen estäminen) estää pääsy toimialueelleen henkilöltä
Henkilön poistaminen, kiinniottaminen, pääsyn estäminen ja säilössäpito
Poliisin ja Rajavartiolaitoksen avuksi asetetulla järjestyksenvalvojalla (PRJV) ei kuitenkaan ole oikeutta säilöön ottamiseen. Joukkoliikenteen kulkuneuvossa kuljettajalla ja konduktöörillä on oikeus paikalta poistamiseen, mikäli henkilö heidän antamastaan kiellosta huolimatta jatkaa häiriön aiheuttamista kulkuneuvossa. Kuljettaja tai konduktööri voi määrätä järjestyksenvalvojan tai vartijan suorittamaan paikalta poistamisen pyytämällä tältä apua toimenpiteen suorittamisessa.
Tupakointikiellon rikkojat
Yleisen tilaisuuden järjestäjän, ravitsemisliikkeen, kauppakeskuksen taikka joukkoliikenteen aseman tai kulkuneuvon haltijan edustajana toimiva järjestyksenvalvoja saa poistaa näistä tiloista tupakkalaissa säädetyn kiellon vastaisesti tupakoivan henkilön, joka kehotuksesta huolimatta ei lopeta tupakointia, jollei hänen poistamistaan voida pitää kohtuuttomana. Sama oikeus on myös näiden tilojen haltijalla, tilaisuuden järjestäjällä ja liikennehenkilökuntaan kuuluvalla.
Voimankäyttövälineet ja niiden kantaminen
Järjestyksenvalvojan sallitut voimankäyttövälineet ovat:
Kasper Koskinen
Ura
Kaudeksi 2022–2023 Koskinen teki TPS:n kanssa vuoden mittaisen SM-liigasopimuksen. Hän pelasi varsinaisen tulokaskautensa aikana 29 runkosarjaottelua tehopistein 2+1=3 ja kolme playoff-ottelua ilman tehopisteitä. Koskinen teki liigauransa avausmaalin 5. tammikuuta 2023 Pelicansia vastaan. Hän keräsi ottelusta teholukeman +2. BMW Premium Selection valitsi Koskisen ottelun Alumnien tähtien kolmostähdeksi. Mestarien liigassa hän pelasi kaksi ottelua tehden yhden syöttöpisteen. Syyskuussa 2022 TPS lainasi Koskisen toistaiseksi voimassa olevalla sopimuksella Mestis-joukkue TUTO Hockeyn riveihin. Hän pelasi siellä 16 runkosarjaottelua tehopistein 1+2=3.
Luettelo Jyväskylän julkisista taideteoksista ja muistomerkeistä
Luettelo Jyväskylän julkisista taideteoksista ja muistomerkeistä on luettelo Jyväskylässä sijaitsevista pysyvistä taideteoksista, muistomerkeistä, muistolaatoista ja ympäristötaideteoksista. Jyväskylään on liitetty Jyväskylän maalaiskunta sekä Korpilahden ja Säynätsalon kunnat.
Rita Wilson
Wilson syntyi Los Angelesissa. Hänen äitinsä on kreikkalainen ja isä bulgarialainen.
GameStop
Tammikuussa 2021 GameStopin osakekurssi nousi jyrkästi piensijoittajien ryhdyttyä ostamaan osakkeita vastaiskuna suursijoittajille.
Arjessa
Arjessa on perustettu vuonna 2010. Toukokuussa 2016 Kilpailu- ja kuluttajavirasto hyväksyi Humana AB:n ja Arjessa Oy:n välisen yrityskaupan.
Panassi
Esimerkki panassista on Edmond Rostandin Cyrano de Bergeracista kirjoittama näytelmä Cyrano de Bergerac, jossa panassi tosin mainitaan vain kahdesti, mutta se on mukana piilevästi läpi koko näytelmän.
Honoré Gabriel Riqueti de Mirabeau
Ennen vallankumousta
Mirabeau syntyi lähellä Nemoursia. Kolmivuotiaana sairastettu isorokko jätti hänen kasvoihinsa elinikäiset arvet. Hänet lähetettiin 15-vuotiaana Pariisiin Abbé Choquard -yksityiskouluun ja 18-vuotiaana vapaaehtoisena armeijan jalkaväkeen. Hän oli huonoissa väleissä isänsä kanssa, joka pakotti hänet käyttämään koulussa ja armeijassa sukunimeä de Pierre Ruffière, jotta hän ei tahraisi sukunsa oikeaa nimeä. Palvelusaikanaan Mirabeau vangittiin tottelemattomuuden vuoksi kuninkaallisella lettre de cachet -kirjeellä puoleksi vuodeksi Île de Rén linnoitussaarelle. Vapauduttuaan hän palasi aliluutnantiksi armeijaan ja osallistui vuoden 1769 Korsikan valtaukseen. Mirabeau jätti seuraavana vuonna armeijan kapteenina ja ryhtyi auttamaan isäänsä suvun tilusten hoitamisessa. Vuonna 1772 hän meni naimisiin Émilie de Marignane -nimisen rikkaan perijättären kanssa, mutta ajautui nopeasti suuriin velkoihin, joten vuonna 1773 hänen isänsä järjesti hänet jälleen vangituksi uudella lettre de cachet’lla, jotta velkojat eivät pääsisi häneen käsiksi. Hän oli vankina muun muassa Manosquessa (1773) sekä Ifin (1774) ja Joux’n linnoissa (1775). Hän kirjoitti vankeudessa ensimmäisen poliittisen pamflettinsa Essai sur le despotisme (1776).
Reyer Venezia Mestre
Seura voitti Italian mestaruuden vuosina 1942 ja 1943. Vuonna 1981 se sijoittui Korać cupissa hopealle. Seuralla on myös Italian mestaruuteen ja cup-mestaruuteen yltänyt naisjoukkue.
Gonzalo Guerrero
Kullanhimostaan ja raakuudestaan tunnettu konkistadori Hernán Cortés saapui Jukatanin niemimaalle helmikuussa 1519. Paikallisilta hän sai kuulla intiaanien parissa asuvista espanjalaisista. Jerónimo iloitsi suuresti vapauduttuaan, mutta Gonzalo ilmoitti Jerónimon välityksellä olevansa tyytyväinen nykyiseen tilaansa: Lapsillaan Gonzalo viittasi mayavaimonsa kanssa saamiinsa lapsiin, joita pidetään Meksikon ensimmäisinä mestitseinä. Nyky-Meksikossa Gonzalo tunnetaankin myös nimellä el padre del mestizaje, mestitsien isä.
Vatjan viidennes
200px|right|thumb|Vatjan viidennes. Novgorodin viidennekset Vatjan viidennes on yksi Novgorodin tasavallan vanhoista hallintopiireistä, jotka säilyivät 1700-luvun alkuun saakka. Nimensä se on saanut alueella asuneista vatjalaisista. Vatjan viidenneksen itärajana toimi Olhavanjoki ja länsirajana Laukaanjoki. Se käsitti Novgorodin pohjoispuolisen alueen, Inkerin ja osan Karjalaa. 1500-luvulta lähtien viidennes jakautui Karjalan ja Laukaan puoliskoihin. Stolbovan rauhassa vuonna 1617 huomattava osa alueesta siirtyi Ruotsille. Rajaa muuta Novgorodia vastaan alueen pohjoisosassa Narvan seudulta Laatokkaan asti tarkennettiin tässä yhteydessä, koska hallinnollinen raja oli ollut huonosti merkitty. Pietari I:n 1700-luvun alussa takaisin valtaama alue liitettiin Inkerinmaan lääniin.
Kari Ukkonen
Ura
Peliuransa loppuvaiheessa Belgiassa ja Ranskassa Ukkonen kävi valmentajakursseja, minkä lisäksi hän on suorittanut Uefan pro-lisenssin. Hän valmensi vuosina 2002–2003 Suomen alle 21-vuotiaiden maajoukkuetta. Seuratasolla Ukkonen valmensi vuodesta 2004 lähtien Turun Palloseuran Veikkausliigajoukkuetta, kunnes hänet korvattiin kauden 2006 päätteeksi Mixu Paatelaisella.
Vänersborgin kunta
Vänersborg on Kangasalan ystävyyskunta.
Kuntajaon kehitys
Vassända-Naglumin maalaiskunta lakkautettiin vuonna 1945, jolloin sen pohjoisosa liitettiin Vänersborgin kaupunkiin ja eteläosa Trollhättanin kaupunkiin. Vuoden 1952 kuntauudistuksessa muodostettiin kaksi "suurkuntaa": Väne-Ryrin maalaiskunta liitettiin Vänersborgin kaupunkiin, mutta Frändeforsin maalaiskuntaan uudistus ei vaikuttanut. Vuonna 1971 Vänersborgin kaupunki muutettiin Vänersborgin kunnaksi Ruotsin siirtyessä yhteen kuntamuotoon. Vuonna 1974 kunta sai nykyiset rajansa, kun siihen liitettiin Brålanda, Frändefors ja Västra Tunhem.
Väestönkehitys
Hieman vanhempien vuoden 2009 lopun tietojen mukaan kunnassa asui 350 Suomessa syntynyttä, mikä vastasi 0,9 prosenttia kunnan väestöstä. Vielä vanhempien vuoden 1984 lopun tietojen mukaan 3,6 prosenttia kunnan asukkaista oli ulkomailla syntyneitä. Tuolloin kunnassa asui 309 Suomessa syntynyttä, mikä vastasi 0,9 prosenttia kunnan väestöstä.
M&T Production
M&T Production (myös nimellä M&T Tuotanto) oli vuosina 1974–1988 toiminut levy-yhtiö, jonka toiminnasta vastasivat Matti ja Teppo Ruohonen. Yhtiö julkaisi pääasiassa iskelmää, mutta teki myös kokeiluja rockmusiikin parissa. M&T Productionille ja sen alamerkeille levyttivät esimerkiksi Matti ja Teppo, Eero Aven, Mika Sundqvist, Tarja Ylitalo, Danny, Matti Esko, Jonna Tervomaa, Finlanders, Ari Klem ja Bogart. Co. Lisäksi M&T Production julkaisi jäljitelmähittejä sisältäneitä kokoelmasarjoja Jokamiehen suosikit ja Hittiparaati. Yhtiö julkaisi toimintansa aikana yli sata pitkäsoittoa, joista yli kaksikymmentä myi kultaa.
Arktiset Askeleet
Arktiset Askeleet on valtakunnallinen tanssitapahtuma, joka järjestetään Oulussa Oamkin konserttisalissa ja Pohjankartanossa. Tapahtuma otti ensiaskeleensa vuonna 1985, jolloin se aloitti pohjoissuomalaisena tanssitaidetapahtumana ja levisi 1987 valtakunnalliseksi katselmukseksi. Kaikkien tanssilajien kirjoa käsittelevässä tapahtumassa on keskitytty joka toinen vuosi alle kouluikäisten ja alakouluikäisten, joka toinen vuosi yläkouluikäisten ja sitä vanhempien tanssiin.
Shoshenk I
Shoshenk I, Shoshenq I, Sesonq I tai Sesonk I on meshweshien libyalaisesta heimosta tullut Egyptin faarao. Hän hallitsi kolmannella välikaudella vuosina 943–922 eaa. ja kuului 22. dynastiaan. Shoshenk oli mahtavan meshweshijohtaja Nimlot A:n ja Tentshepeh A:n poika. Nimlot A:n isä oli myös nimeltään Shoshenk. Ennen faaraoksi nousemistaan Shoshenk toimi Egyptin armeijan päällikkönä ja faarao Psusennes II:n pääneuvonantajana.
Luka Modrić
Ammattilaisura
Kesällä 2008 Modrić siirtyi Tottenham Hotspuriin 16,5 miljoonan punnan siirtosummalla. Hänestä tuli seuraavilla kausilla yksi joukkueen tärkeimmistä pelaajista, ja Modrić herätti kiinnostusta Chelsean ja Manchester Unitedin kaltaisissa huippuseuroissa.
Amos ’n’ Andy
Väitetty rasismi
Sarja pohjautui pitkälti yhdysvaltalaiseen minstrel-viihteeseen, jossa valkoihoiset esittivät afroamerikkalaisia kasvot mustiksi värjättyinä. Piispa W. J. Walls kiinnitti huomiota Abbott’s Monthly -lehden joulukuun numerossa sarjan alatyylisiin henkilöhahmoihin ja dialogiin. Vuonna 1931 Yhdysvaltojen toiseksi suurin afroamerikkalaisille suunnattu lehti The Pittsburgh Courier alkoi kerätä nimiä sarjan poistamiseksi radiosta. Ennen kuin nimienkeruu lopetettiin kesken, adressiin oli lehden mukaan saatu 740 000 nimeä, jota lukua ei tosin virallisesti ole koskaan vahvistettu.
Kozelštšyna
Kozelštšynan taajama ja piiri sijaitsee Krementšukista koilliseen johtavan Ukrainan rautateiden pääratoihin kuuluvan radan varrella. Hieman etelämpänä piirin läpi kulkee myös valtatie M22, osa eurooppatietä ), jota pitkin Kozelštšynaan on noin 42 kilometrin matka Krementšukin keskustasta.
Erkka Petäjä
Suomen Palloliitto valitsi Petäjän Gladiaattoriksi 2007.
Seurajoukkueet
Petäjä aloitti pelaajauransa TPS:n riveissä. Hän pelasi suurimman osan urastaan Ruotsissa, kunnes palasi kahdeksi kaudeksi Turkuun edustamaan liigaan noussutta FC Interiä.
Uhri (täsmennyssivu)
Uhri voi tarkoittaa ainakin seuraavia asioita:
Ruotsin lippu
Ruotsin lippu on perinteinen skandinaavinen ristilippu, joka juontaa juurensa 1500-luvulle. Lipun esikuvana toimi Tanskan lippu. Lipun otti käyttöön Juhana III 1569. Se oli todennäköisesti ensimmäisen kerran esillä Varsinais-Suomen maakunnan vaakunassa.
Kim Nieminen
Muuta
Niemisen isosisko Linda on pelannut jalkapalloa, kuten myös sisarusten äiti.
Maarianhaminan kaupunginkirjasto
Historiaa
Kirjastorakennuksen bruttopinta-ala on 3 450 neliömetriä, mistä kirjaston osuus on 2 700 neliömetriä. Kirjasto oli Suomen ensimmäinen, jossa otettiin käyttöön tietokonepohjainen aineistotietokanta paperikortiston sijaan.
Harib
Väestö
Haribin asukkaisiin kuuluu sunnalaisia ja zaidilaisia muslimeja.
Tiikerinsilmä
Tiikerinsilmä.|thumb thumb|Munan muotoinen tiikerinsilmä rautaraidoilla
Ane
thumb|300px|Ane vuodelta 1521. Ane on katolisessa kristinuskossa todistus siitä, että syntejään katuva ihminen on lahjoittanut kirkolle rahaa käytettäväksi hyviin tarkoituksiin. Lahjoituksella katuja saattoi korvata kirkon määräämät katumusharjoitukset. Aneen vaikutuksen uskottiin ulottuvan myös kiirastuleen.
Philipp Scheidemann
Vuoden 1918 vallankumouksen jälkeen
Scheidemann oli marraskuusta 1918 alkaen yhtenä jäsenenä Ebertin johtamassa kuusihenkisessä väliaikaisessa hallituksessa eli kansanvaltuutettujen neuvostossa. Helmikuussa 1919 Weimarissa kokoontunut Saksan kansalliskokous valitsi ensin 11. helmikuuta Ebertin väliaikaiseksi valtakunnanpresidentiksi ja kaksi päivää myöhemmin Scheidemannin tämän tilalle ”ministeripresidentiksi” eli valtakunnankansleriksi. Scheidemann kokosi hallituksensa sosiaalidemokraattien, keskustapuolueen ja liberaalin Saksan demokraattisen puolueen (DDP) yhteistyön eli niin sanotun Weimarin koalition varaan. Hän kuitenkin erosi jo 20. kesäkuuta samana vuonna, koska ei suostunut allekirjoittamaan Versailles’n rauhansopimusta ympärysvaltojen sanelemien kovien rauhanehtojen vuoksi. Sen jälkeen hän ei toiminut enää kertaakaan ministerinä.
Euroopan karsinnat salibandyn naisten maailmanmestaruuskilpailuihin 2019
Euroopan karsinnat salibandyn naisten maailmanmestaruuskilpailuihin 2019 järjestetään tammi-helmikuussa Puolassa ja Slovakiassa 30.1.–3.2.2019. Karsintoihin osallistuu 18 joukkuetta, joista 10 pääsee joulukuussa pelattavaan MM-lopputurnaukseen. Belgia osallistuu karsintoihin ensimmäistä kertaa.
GEC 4000
Käyttöjärjestelmä
Käyttöjärjestelmä on OS4000.
Turmion Kätilöt
Historia
Loppuvuodesta 2007 Turmion Kätilöt ajautui riitoihin levy-yhtiö Spinefarm Recordsin kanssa koskien kolmatta studioalbumia. Yhtye halusi omien sanojensa mukaan purkaa sopimuksen, mutta levy-yhtiö ei siihen suostunut. Tästä syystä yhtye haastoi Spinefarmin oikeuteen. Erimielisyyksistä huolimatta uusi levy, U.S.C.H!, julkaistiin 11. kesäkuuta 2008 ilmaiseksi Internetissä. Myös uusi single, "Minä määrään", julkaistiin ennen varsinaista albumia Internetissä 21. toukokuuta 2008. Albumi oli ladattavissa ilmaiseksi TK:n oman levy-yhtiön, Raha Recordsin, Internet-sivuilta.
29. syyskuuta 2008 yhtye perui Etelä-Pohjanmaan live-esiintymisensä kunnioittaakseen Kauhajoen koulusurmissa kuolleita.
Lesley Bush
Ensimmäisen kansallisen mestaruutensa Bush voitti 1965. Kaikkiaan hän voitti viisi Yhdysvaltojen mestaruutta. Vuonna 1967 hän oli Pan-Amerikan kisojen mestari kerroshypyissä. Bush lopetti uimahyppyuransa Meksikon olympialaisiin 1968. Lawrence J. Johnson -palkinto hänelle myönnettiin 1967.
Turun voimellakka
Seuraukset
Voimellakan seurauksena perustettiin Turun suojeluskunta, josta aloitteen teki Turun Sanomien päätoimittaja Antti Mikkola.
Cordova
Historiaa
Cordovan alue on vanhastaan tyynenmerenjuppikien (alutiiqit) asuinaluetta. Don Salvador Fidalgo nimesi Orcan salmen vuonna 1790 Puerto Córdovaksi Espanjan Cordoban mukaan. Kullanetsijät perustivat sinne 1884 kaupungin, joka on nykyisin nimeltään Cordova. Nimen Cordova antoi sille Copper River and Northwestern Railwayn rakentaja Michael Heney Puerto Córdovan salmen mukaan.
Isla Fisher
Yksityiselämä
Nykyään Fisher asuu Los Angelesissa ja on naimisissa koomikko Sacha Baron Cohenin kanssa. Pari avioitui juutalaisessa seremoniassa Pariisissa maaliskuussa 2010. He olivat tavanneet eräissä juhlissa Sydneyssä vuonna 2002 ja alkaneet seurustella. Pariskunnalla on kolme lasta: vuosina 2008 ja 2010 syntyneet tyttäret ja vuonna 2015 syntynyt poika.
Cavendish-banaani
Cavendish-banaani on kääpiöbanaanin triploidinen muoto. Se on ollut eniten viljelty banaanilajike 1950-luvulta alkaen. Silloin aikaisemmin suositun Gros Michel -lajikkeen banaaneihin levisi panamantaudiksi kutsuttu sienitauti. Cavendish-banaani on tälle taudille vastustuskykyisempi, mutta taudista leviävä uusi muunnelma uhkaa myös sitä.
Neuvostoliiton sankari
Arvonimi
Arvonimi myönnettiin myös kahdelletoista sankarikaupungille ja Brestin linnoitukselle toisen maailmansodan aikaisen sankarillisuuden kunniaksi.
Arvonimi alkoi menettää arvostustaan 1970-luvulla. Monille poliittisille ja sotilaallisille johtajille myönnettiin syntymäpäivälahjoiksi mitaleja, vaikkeivät he koskaan elämänsä aikana tehneet minkäänlaisia urhoollisuutta vaativia tekoja isänmaansa hyväksi. Neuvostoliiton korkein neuvosto päätti 1988, ettei kunniamitalia voida myöntää ihmiselle kuin kerran elämänsä aikana.
Vanukas
Vanukas on yleensä jälkiruokana nautittava maitopohjainen ruokalaji. Siitä on kaksi versiota: puuromainen ja vaahdotettu. Puuromaisen version aineksina on maidon lisäksi jotakin viljaa esimerkiksi riisiä tai mannasuurimoita, sokeria, kiinteyttävää kananmunaa ja jotakin makua antavaa ainetta kuten kaakaota, kinuskia, rusinoita, sitruunaa tai vanilliinia. Vaahdotetun version perusaineksena on kerma tai maitorahka ja muina ainesosina hapate, kananmuna, sokeri, tärkkelys sekä makua antamassa marjoja tai hedelmiä.
Ilmari Nykänen
Nykäsen ensimmäiset piirrokset julkaistiin SKDL:n pää-äänenkannattaja Vapaa Sana -lehdessä vuonna 1953. Myöhemmin hän oli Kansan Uutisten pilapiirtäjä 1950-luvulta aina vuoteen 1993 saakka. Hän piirsi myös Suomi–Neuvostoliitto-seuran lehtiin sekä kommunistien hallitsemien ammattiliittojen lehtiin. Rakentaja-lehteen hän piirsi vielä 2000-luvulla. Muita piirrosten tilaajia olivat SKDL:n maaseutulehdistö. Veneiden veisto ja autojen korjaus pysyivät sivuharrastuksena.
W. G. Palmqvist
Lapsuus ja nuoruus
Palmqvist kävi seitsemän luokkaa lyseota Oulun suomalaisessa lyseossa. Vuonna 1898 hän muutti Oulusta Jyväskylään ja kirjoitti ylioppilaaksi Jyväskylän lyseosta vuonna 1900. Hän valmistui arkkitehdiksi Polyteknillisestä opistosta vuonna 1905.
Palmqvistin suunnittelemia rakennuksia
thumb|[[Hufvudstadsbladetin talo Mannerheimintiellä.]] Palmqvist kuuluu suunnittelijana 1920-luvun klassisimin edustajiin. Vuosien 1910 ja 1919 välisenä aikana hänen toimistonsa sai useita palkintoja ja suunnitteli muun muassa Helsinkiin Pohjalaisten osakuntien Ostrobotnia-talon 1912 Etu-Töölöön hyödyntäen suunnittelussa myöhäisjugendia mm. punagraniittisia koristeita ja pilastereita. Lisäksi hän suunnitteli Lackmannin liiketalon ja Tampereen Kalevankankaan hautausmaalle siunauskappelin.
vasen|pienoiskuva|Nastolan Aurinkolinnan saneerattu julkisivu. Palmqvistin suunnittelemaa sairaala-arkkitehtuuria edustavat Duodecim-seuran sairaala Helsingissä sekä myöhäisjugendilaista tyylisuuntaa edustava Salpausselän parantola, joka rakennettiin vuosina 1923-1928 Nastolaan Salpausselän harjulle niveltuberkuloosia sairastavien lasten parantolaksi. Nykyään rakennus tunnetaan nimellä Aurinkolinna, ja sen saneeraamisen asunnoiksi on määrä valmistua vuonna 2016.
Dongo
Kunta on muodostettu vuonna 1996, jolloin entinen Ambirin arrondissementti jaettiin Dirman ja Dongon kunniksi. Samalla siihen liitettiin osa Youwaroun arrondissementista. Nykyään Dongon kuntaan kuuluu 13 kylää. Asukkaat ovat etupäässä fulbeja ja heidän entisiä orjiaan rimaibeja, songhaita, bozoja, markoja ja bambaroita.
Arild Midthun
Midthun asuu nykyisin Sonissa Oslon eteläpuolella vaimonsa ja kahden lapsensa kanssa. Norjalaisen Aku Ankka -lehden Donald Duckin toimittaja on hänen vanha ystävänsä Tormod Løkling.
Taavi Tainio
Elämä
Tainio suomensi runsaasti yhteiskunnallista ja valtiollista kirjallisuutta ja laati vuonna 1910 lentokirjasen Valtiokirkko säilytettävä. Postuumina ilmestyi vuonna 1929 kokoomateos Puheita ja kirjoituksia.
Heikki Oja
Teoksia
Alla olevassa luettelossa on toistaiseksi vain pieni osa niistä kymmenistä teoksista, joiden kirjoittajana tai toimittajana Heikki Oja on.
Josien Elzerman
pienoiskuva|Josien Elzerman Josina "Josien" Alida Elzerman (s. 2. huhtikuuta 1956, Haag, Etelä-Hollanti) on alankomaalainen uimari, joka osallistui kotimaansa edustajana kesäolympialaisiin 1972. Siellä hän karsiutui alkuerissä 200 metrin rintauinnissa ajalla 2.28,18. Lisäksi hän osallistui 4 x 100 metrin vapaauintiviestiin, jossa hän oli viides. Hänen kummatkin veljensä Hans sekä Henk olivat myös kansainvälisen tason uimareita.
Svinhufvud af Qvalstad
Suvun vaiheita
Suku on lähtöisin Ruotsin Taalainmaalta. Suvun varhaisin nimeltä tunnettu esi-isä on ensi kerran vuonna 1528 mainittu vuorimies Peder Sjurdsson, joka asui Stora Kopparbergin pitäjän Främbyn kylässä. Hänen pojanpoikansa, vouti ja kihlakunnantuomari Peder (Per) Hansson (k. 1576) sai tiettävästi vuonna 1574 kuningas Juhana III:lta aateliskirjeen, johon kuului kuva vaakunasta. Peder Hansson oli äitinsä puolelta sukua keskiaikaiselle taalainmaalaiselle Svinhufvud-suvulle. Hänen poikansa asettui asumaan Östunan pitäjässä Uplannissa sijainneeseen Kvalstaan (aiemmin Qvalstad).
thumb|175px|Suomen tasavallan kolmas presidentti [[Pehr Evind Svinhufvud.]] Pehr Gustaf Svinhufvudin poika Pehr Evind Svinhufvud (1861–1944) syntyi Rapolassa, missä isän kuoleman jälkeen lapsia kasvatti isoisä Per Gustaf Svinhufvud. Tämän kuoltua vuonna 1866 velkoihin ajautunut kartano myytiin, ja perhe muutti Helsinkiin, eikä P. E. Svinhufvud palannut Rapolaan ennen kuin vuonna 1932 ollessaan jo tasavallan presidentti. Vuodesta 1908 kuolemaansa saakka hän asui Luumäen Kotkaniemen kartanossa, jonka oli hankkinut omistukseensa ollessaan Lappeen kihlakunnan tuomarina. Hänen jälkeensä Kotkaniemeä viljeli vuosina 1953–1969 poika Veikko Svinhufvud (1908–1969), joka oli koulutukseltaan metsänhoitaja ja toimi myös kansanedustajana.
Ilkka Mäkelä
Ura
Suomen A-maajoukkueessa Mäkelä pelasi kahdessatoista ottelussa, nuorten ja poikien maaotteluita kertyi 29.
Filosofian maailmankongressi
Filosofian maailmankongressi on kansainvälinen filosofian alan kongressi, joka järjestetään nykyisin joka viides vuosi. Kongressi on järjestetty vuodesta 1900.
PDP-10
thumb|Osa KL10-suorittimella varustettua DECsystem-10-järjestelmää. Kuvassa tietokoneen pääyksikön (kolme ensimmäistä kaappia/kabinettia) lisäksi myös MH10-keskusmuistiyksiköitä. thumb|KL10-suorittimien ”esitietokoneena” käytetty PDP-11/40. PDP-10 (lyhenne sanoista Programmed Data Processor) oli Digital Equipment Corporationin 36-bittinen suurtietokone, jota valmistettiin eri malleina (muun muassa DECsystem-10, DECSYSTEM-20 ja niiden eri alamallit) 1960-luvulta 1980-luvulle. Siitä tuli varsin suosittu erityisesti Yhdysvaltain akateemisessa maailmassa, ja se oli yksi niistä koneista, jotka käytännössä popularisoivat tietokoneiden osituskäytön 1970-luvulla; aikaisemmin tietojenkäsittelyä oli suoritettu lähinnä eräajoina. Koneen tunnetuimpia käyttöjärjestelmiä ovat ITS, TENEX, TOPS-10 ja TOPS-20.
Historiaa
pienoiskuva|vasen|Flip-chip -moduuli DEC KA-10:stä. PDP-10-arkkitehtuurin pääsuunnittelija oli insinööri Alan Kotok, ja se sai vaikutteita PDP-6:sta, Digitalin edellisestä 36-bittisestä koneesta. Ensimmäiset PDP-10-mallit esiteltiin vuonna 1967. Ne perustuivat KA10-suorittimeen, jossa oli käytännössä sama käskykanta kuin PDP-6:ssa. Käyttöjärjestelmänä koneissa toimi Digitalin oma, PDP-6:ta varten alun perin kehitetty "Monitor", joka myöhemmin nimettiin TOPS-10:ksi.
Chalkidikí
Hallinto ja kaupungit
Hallinnollisesti suurin osa niemimaasta kuuluu Keski-Makedonian alueeseen kuuluvaan Chalkidikín alueyksikköön, joka jakautuu viiteen kuntaan. Áthos eli ”Pyhä Vuori” on itsehallinnollinen luostarivaltio, joka ei kuulu näihin ylemmän tason hallintoalueisiin, eikä siellä ole kunnallishallintoa.
Myöhempi historia
Alueelle muutti paljon pakolaisia Vähästä-Aasiasta vuonna 1921 Kreikan ja Turkin väestönvaihdon myötä, minkä seurauksena alueelle syntyi paljon uusia kaupunkeja ja kyliä.
Kaarlo Brusin
Kaarlo Edvin Brusin (8. huhtikuuta 1895 Noormarkku – 3. marraskuuta 1971 Pariisi, Ranska) oli suomalainen pääkonsuli.
Álvarez
Álvarez tai Alvarez on muun muassa seuraavien henkilöiden sukunimi:
Kaarlo Brusin
Brusin oli Suomen varakonsulina Pariisissa 1921–1926 ja konsulina 1926–1939. Hän toimi Suomen lähetystön kaupallisena avustajana 1939–1940 ja oli pääkonsuli vuodesta 1940 alkaen. Brusin sai pääkonsulin arvonimen vuonna 1941.
Perhosvaikutus (elokuva)
Arvioita
Turun Sanomien Päivi Valotien mielestä elokuvan alku näyttää hetken kiinnostavalta, mutta ahdistava lapsuuskuvaus muuttuu ennen pitkää omassa tolkuttomuudessaan kompuroivaksi kaaosteorian tutkiskeluksi täynnä yliluonnollisia elementtejä ja aikaparadoksilla leikittelyä. ”Kun Evan pistetään toistuvasti menneisyyteen muuttamaan milloin mitäkin tapahtumaketjun osasta, alkaa elokuva pyöriä pahasti samoilla urilla ja kokonaisuus käy rasittavan epäloogiseksi, vaikka loppuratkaisua väännetään aivan rautalankamallin tasolla.”